CELEX: 62014TN0076
Language: et
Date: 2014-02-04 00:00:00
Title: Kohtuasi T-76/14: 4. veebruaril 2014 esitatud hagi – Morningstar versus komisjon

5.5.2014   
            
            
               ET
            
            
               Euroopa Liidu Teataja
            
            
               C 135/45
            
         4. veebruaril 2014 esitatud hagi – Morningstar versus komisjon
   (Kohtuasi T-76/14)
   2014/C 135/57
   Kohtumenetluse keel: inglise
   
      Pooled
   
   
      Hageja: Morningstar, Inc. (Chicago, Ameerika Ühendriigid) (esindajad: solicitor S. Kinsella, solicitor K. Daly ja solicitor P. Harrison)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 20. detsembri 2012. aasta otsus asjas COMP/39.654 – Reuters Instrument Codes, mis avaldati Euroopa Liidu Teatajas 12. novembril 2013 (ELT C 326, lk 4);
            
         
               —
            
            
               mõista kohtukulud välja komisjonilt; ja
            
         
               —
            
            
               võtta tarvitusele muud meetmed, mida kohus peab vajalikuks.
            
         
      Väited ja peamised argumendid
   
   Antud kohtuasjas palub hageja tühistada komisjoni otsus, mis tehti asjas COMP/39.654 – Reuters Instrument Codes ja mis puudutab ELTL artikli 102 ja EMP lepingu artikli 54 kohast menetlust seoses Thomson Reutersi tegevusega, mis tõi kaasa takistusi konsolideeritud reaalaja andmeside pakkuja vahetamisel. Selle otsusega pandi Thomson Reutersile vastavalt nõukogu määruse (EÜ) nr 1/2003 (1) artiklile 9 teatavaid siduvaid kohustusi ning leiti, et tema tegevuseks puudub alus. Hageja on Thomson Reutersi konkurent.
   Hagi põhjenduseks esitab hageja neli väidet.
   
               1.
            
            
               Esimene väide, et komisjon on otsuse vastuvõtmisel teinud ilmse hindamisvea, kuna need kohustused ei ole ilmselgelt piisavad, et lahendada vaidlustatud otsuses välja toodud konkurentsiprobleeme.
            
         
               2.
            
            
               Teine väide, et komisjon tegutses ultra vires, kuna ületas talle Euroopa Nõukogu poolt antud pädevust ning seetõttu puudub vaidlustatud otsusel kohane õiguslik alus.
            
         
               3.
            
            
               Kolmas väide, et rikutud proportsionaalsuse põhimõtet.
            
         
               4.
            
            
               Neljas väide, et rikutud on komisjoni põhjendamiskohustust.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).